Til deg som skal til behandling med cellegift

Carboplatin og pemetrexed (Alimta)

intravenøst

Carboplatin og pemetrexed (Alimta) er to typer cellegift som har til hensikt å skade og drepe kreftceller. Det er gunstig å bruke flere typer cellegift sammen for å skade kreftcellene på ulike måter, og hindre at kreften formerer seg og vokser.

Cellegiftkuren består av:

Carboplatin

pemetrexed (Alimta)

saltvann intravenøst 500 ml for å skylle gjennom blodårene

Varighet: Behandlingen tar ca 2 timer.

Intervall: Det er vanlig er å gi kurer med 4 kurer med 3 ukers

Legetime før behandling:

Før legesamtale tar du:

blodprøver

fyller ut ESAS spørreskjema

måler vekt og høyde

tar EKG før første kur

Legen vurderer almenntilstanden din, sjekker blodprøver og bestiller kuren. Du får resepter på kvalmestillende og avføringsmiddel.

NB! For å unngå bivirkninger i forbindelse med kur skal du ta disse medikamentene:

B12-sprøyte 5 dager før første kur. Deretter hver 9. uke under behandlingsperioden, inntil 21 dager etter avsluttet behandling.

Tablett Folsyre 0,4 mg daglig under hele behandlingsperioden. Starte minst 5 dager før første kur og t.o.m 21 dager etter siste kur.

Dagen før kur:

Tablett dexametason 4 mg (1 tablett) morgen og kveld

Kurdagen:

1-2 timer før kur:

1 tablett dexametason 4 mg (1 tablett) morgen og kveld

1 tablett ondansetron (Zofran) 8 mg (1 tablett) morgen og kveld

Dagen etter behandling:

1 tablett dexametason 4 mg (1 tablett) morgen og kveld

1 tablett Ondansetron (Zofran) 8 mg (1 tablett) morgen og kveld

Behandlingen:

Alle medikamentene gis intravenøst (liten plastslange i blodåren). De blir gitt i standard rekkefølge, og saltvann gis mellom medikamentene og til slutt for å skylle blodåren.

Sykepleier gir deg en kalender med avtaler om legetimer og behandling videre.

Kvalmestillende videre:

Du tar 1 tablett ondansetron (Zofran) 8 mg morgen og kveld i 3 til 5 dager.

Dersom dette ikke hjelper deg nok kan du i tillegg ta 1 tablett metoklopramid (Afipran) 10 mg inntil tre ganger daglig.

Innen to uker etter cellegiftbehandling

Blodprøvekontroll tas innen to uker etter behandlingen hvis legen vurderer det som nødvendig. De kan tas hos fastlegen (du får med deg blodprøveskjema) eller på sykehuset.

Dersom blodprøveverdiene er unormale/veldig lave vil vi ringe deg.

Ved cellegiftbehandling kan produksjonen av røde og hvite blodceller i beinmargen bli hemmet og gi nedsatt immunforsvar og økt risiko for infeksjon. Verdiene er lavest ca. 7-12 dager etter kur (nadir).

Dersom du pådrar deg infeksjoner i denne fasen, kan disse utvikle seg raskt og bli alvorlige (se under bivirkninger).

Tre uker etter

Du kommer tilbake til blodprøver og ny legetime for å planlegge neste kur dagen etter (evt. samme dag).

Sykepleier gir deg en kalender med avtaler om legetimer og behandling videre.

Mulige bivirkninger

Bivirkninger etter cellegiftbehandling varierer. De vanligste bivirkningene er kvalme, forstoppelse, diare, infeksjoner og tretthet.

Infeksjonsrisiko

Vær oppmerksom på infeksjonstegn, og ta kontakt med lege hvis du får

frysninger

feber over 38 grader

hoste

vondt i halsen

hyppig og/eller svie ved vannlatning

føler deg generelt dårlig

Du kan ringe:

dagtid: tlf 55 97 40 80 Lunge poliklinikk

kveld/natt/helg: tlf 55 97 35 32 til Lungeavdelingens sengepost og be om en vurdering av vakthavende lege

Det er også mulig å ringe fastlegen / legevakt eller 113.

Du kan forebygge infeksjon med god håndvask, unngå nærkontakt med personer som er forkjølet eller har infeksjoner og unngå store folkemengder.

Kvalme

Hvis du fortsetter å være kvalm etter å ha tatt ondansetron (Zofran) 3-5 dager kan du forsøke:

1 tablett ondansetron (Zofran) 8 mg inntil to ganger daglig.

1 tablett metoklopramid (Afipran) 10 mg inntil tre ganger daglig.

Spise små, men hyppige måltider.

Forstoppelse

Legen vil anbefale deg avføringsmidler for å forebygge eller behandle forstoppelse. De mest brukte er:

Laxoberaldråper, 12 dråper – blandes i mat eller drikke om kvelden

Duphalac/Lactulose olje, 15 ml to ganger daglig

Movicol poser, 1-2 poser daglig, inntil 8 poser ved kraftig forstoppelse

Drikk rikelig (ca. 2 liter pr døgn). Mat som motvirker treg mage er kli, fiberrik mat, svisker og surmelk/biola ol.

Diare

Drikk rikelig. Ta kontakt med lege ved betydelige plager.

Tretthet

Det er ikke uvanlig at du kan føle deg trett og utmattet i tiden du er under cellegiftbehandling (fatigue).

Regelmessig fysisk aktivitet, søvn og hvile kan hjelpe.

Håravfall

Det er ikke vanlig å miste håret. Noen kan miste litt hår, eventuelt kan hårkvaliteten forandre seg noe.

Livsførsel under behandling

Hygiene

Avfallsstoffer etter cellegift skilles ut i opptil 5 døgn i urin, avføring, svette, oppkast og blod. Bruk hansker hvis du (eller andre) er i berøring av dine kroppsvæsker.

Seksuell aktivitet

Bruk av kondom anbefales de første dagene etter kuren og for øvrig sikker prevensjon i hele behandlingsperioden.

Lev normalt og unngå isolering:

Du kan stort sett leve og omgås andre som du pleier. Åpenhet omkring sykdom og behandling kan være til hjelp både for deg og dine nærmeste.

Telefonnummer ved spørsmål relatert til

cellegiftbehandlingen:

Ukedager kl. 09-15:

Lungeavdelingens poliklinikk

Tlf: 55 97 40 80

Kveld/ natt/ helg:

Lungeavdelingens sengepost

Tlf: 55 97 35 30